《题李静斋吟哦图》
明代·梁以壮

仕途斗奢华，官阁杂魑魅。璅结蟹为腹，水母虾以视。

貊舌舐昼林，虎口吼夜市。■𥜿笑唇掩，猩猩啼酒醉。

而乃冰雪心，屋漏仰无愧。平生会读书，必欲见之事。

八年莅靖安，恤民拯于水。瀰漫失田庐，心力日兼至。

神鹿能噬毒，鹄亭灰骨出。政行肃以清，对菊发幽思。

镂章布五霞，瑶蕊屑脂腻。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。